[{"text_idx": "#000002", "text": "Mae ProMo-Cymru yn chwilio am sefydliadau i helpu hwyluso ymgynghoriadau gyda phobl ifanc i wella gwasanaethau iechyd meddwl sydd yn cael ei ddarparu ar eu rhan."}, {"text_idx": "#000003", "text": "Mae ProMo-Cymru a Hafal yn bartneriaid sydd wedi cyfuno ar gyfer y prosiect Youth Access yng Nghymru. Mae hwn yn brosiect sydd yn cael ei ariannu gan y Loteri Genedlaethol fydd yn cael ei gyflwyno ledled y DU dros bum mlynedd. Y bwriad ydy gwella gwasanaethau iechyd meddwl i bobl ifanc."}, {"text_idx": "#000004", "text": "Mae Youth Access wedi cyfuno 10 o sefydliadau ieuenctid ac iechyd meddwl dros y 4 cenedl. Bydd y prosiect yn dwyn ynghyd y bobl ifanc, gweithwyr iechyd meddwl a gwneuthurwyr polisi i gyd-gynllunio gwasanaethau iechyd meddwl a llesiant. Y gobaith yw y byddant yn ymateb yn well i anghenion pobl ifanc."}, {"text_idx": "#000005", "text": "Bydd y bobl ifanc yn gosod yr agenda fydd yn cael ei gydweithio gyda gweithwyr proffesiynol gan fynegi eu gweledigaeth am ddyfodol gwasanaethau iechyd meddwl a llesiant. Bydd y prosiect yn rhoi grym i\u2019r bobl ifanc i gyflwyno\u2019u gweledigaeth i\u2019r rhai sydd yn gwneud y penderfyniadau, fel eu bod yn gallu arwain ar newid gyda\u2019i gilydd."}, {"text_idx": "#000006", "text": "Mae\u2019r prosiect yn bwriadu adeiladu ar fomentwm adroddiad ac argymhellion Cadernid Meddwl y Cynulliad (Gorffennaf 2018). Bydd pobl ifanc yn cyfarwyddo, dylanwadu ac yn ysgogi newid."}, {"text_idx": "#000007", "text": "Ym Mlwyddyn Gyntaf y prosiect y nod yw cyd-gynhyrchu Siarter Cenedlaethol i Gymru. Bydd hwn yn goso craidd egwyddorion a gwerthoedd ac yn llunio sylfaen y ffordd dylai ymatebion dilys a diffuant i anghenion iechyd meddwl pobl ifanc edrych a theimlo."}, {"text_idx": "#000008", "text": "Y gobaith yw bydd amrywiaeth o sefydliadau a gwasanaethau yng Nghymru yn ein helpu i hyrwyddo\u2019r prosiect a chyd-hwyluso ymgynghoriadau. Rydym yn awyddus i ddysgu am eu profiadau a\u2019u darganfyddiadau."}, {"text_idx": "#000009", "text": "Os oes gennych chi ddiddordeb yn bod yn rhan o\u2019r prosiect, cysylltwch a\u0302 Cindy Chen, Rheolwr Datblygu ProMo-Cymru ar cindy@promo.cymru am wybodaeth bellach."}, {"text_idx": "#000010", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]